ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣፍጋኒስታን ንሓደ 'ጀርመናዊ ጣሊባን' ኣብ ሄልማንድ ትኣስር 1 መጋቢት 2018 ምንጪ ስእሊ, Afghan National Army መግለጺ ስእሊ, ሰበስልጣን እቲ ከባቢ እቲ ጥርጡር ባዕሉ ጀርመናዊ ምዃኑ ከም ዝተዛረበ ይገልጹ ንነዊሕ እዋን ከም ወትሃደራዊ ኣማኻሪ ጉጅለ ጣሊባን ኮይኑ ክሰርሕ ዝጸነሐ ጀርመናዊ ዜጋ ብሓይሊታት ጸጥታ ኣፍጋኒስታን ኣብ ክፍሊ-ሃገር ሄልማንድ ተታሒዙ። ኣብ ሓደ መስርሒ ቦምባታት ምዃኑ ዝግመት፡ ኣብ ገረሽክ ዝተባህለ ቦታ ብዝተገብረ ሃንደበታዊ መጥቃዕቲ ሰራዊት ኣፍጋኒስታን'ዩ እቲ እሱር ምስ ሰለስተ ካልኦት ኣባላት ጉጅለ ጣሊባን ክኾኑ ይኽእሉ'ዮም ተባሂሎም ዝጥርጠሩ ሰባት ተታሒዙ። ዋላ'ኳ ብዛዕባ መንነቱ ንጹር ዝኾነ ሓበሬታ እንተዘይሃለወ፡ ሰበ-ስልጣን'ታ ሃገር ግን እቲ ኡሱር ብቛንቋ ጀርመን ከምዝዛረብን፡ ባዕሉ ጀርመናዊ ምዃኑ ከምዝገለጸን ይዛረቡ። ኣብ ኣፍጋኒስታን፡ ምዕራባውያን ተቓለስቲ ኣብ ጎድኒ ተቓወምቲ ጉጅለ ኮይኖም ክዋግኡ ልሙድ ኣይኮነን። እቲ ዝዓበየ ክፋል ሄልማንድ ጌና ኣብ ትሕቲ ቁጽጽር ጣሊባን'ዩ ዝርከብ። ሰበ-ስልጣን ኣፍጋኒስታን፡ እቲ ኡሱር ምስ ጉጅለ ጣሊባን ንሸሞንተ ዓመታት ኔይሩ ዝብል እምነት ኣለዎም። ሰራዊት ኣፍጋኒስታን ኣብ ዘውጸኦ መግለጺ፡ "እቲ ጀርመናዊ ብዓብዱል ዋዱድ'ዩ ክፍለጥ ዝደሊ፡" ኢሎም። እቲ ሓቀኛ ናይ ጀርመን ሽሙ ግን ፍሉጥ ኣይኮነን። ኣባል ሰራዊት ኣፍጋኒስታን ዝኾነ ሜጀር ዓበዱል ባህዱርዛይ ንቢቢሲ ኣብ ዝሃቦ ሓበሬታ፡ "እቲ ኡሱር፡ ናብ'ቲ ኣብ ካንዳሃር ዝርከብ ሓለዋ ሰራዊት ኣሜሪካ ተመሓላሊፉ'ሎ፡" ኢሉ። ኣብ ሓደ ስእሊ፡ ሓደ ኣብ ሳላሳታት ክሳብ ኣርበዓታት ክሊ ዕድመ ዝርከብ፡ ባህላዊ ክዳን ኣፍጋኒስታን ዝተኸድነ ብኽልተ ኣባላት ፍሉያት ሓይሊታት ተኸቢቡ'ዩ ዝርአ። ኣፈኛ ክፍሊ-ሃገር ሄልማንድ ከምዝሓበሮ፡ "ሓደ ጀርመናዊ ምዃኑ ዝዛረብ፡ ቋንቋ'ውን ዝኽእል ምስ ሰለስተ ካልኦት ጥርጡራት ጣሊባን ሒዝና።" ሓላፊ ፖሊስ ገረሽክ እስማዒል ኸፕለዋክ ብወገኑ፡ እቲ ምሩኽ ወትሃደራዊ ኣማኻሪ ኣዛዚ ፍልይቲ ጉጅለ ጣሊባን ኣብ ሄልማንድ፡ ሙላህ ናስር ዝነበረ'ዩ ክብል ገሊጹዎ። ወጻእተኛታት ኣብ ከም በዓል ሶርያ ምስ ኢስላሚክ ስቴት ክጽምበሩ ልሙድ'ኳ እንተኾነ፡ ምስ ጣሊባን ግን ብዙሕ ኣይረኣይን'ዩ። ሓያላት ሃገራት ሰራዊተን ብ2014 ካብ ኣፍጋኒስታን ካብ ዝስሕባ ንደሓር፡ ጉጅለ ጣሊባን፡ ኣብዚ እዋን ካብ ዝኾነ ይኹን ካልእ ግዜ ንላዕሊ ዝበዝሐ ቦታታት ተቖጻጺሩ ከምዘሎ፡ ቢቢሲ ዝሓለፈ ጥሪ ዝዘርገሖ መጽናዕቲ የብርህ። ዳርጋ ፍርቂ'ቲ 15 ሚልዮን ዝኸውን ህዝቢ ኣፍጋኒስታን ኣብ'ቲ ብጣሊባን ዝመሓደር ሰፈራት'ዮም ዝነብሩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
